1.pielikums

Talsu novada domes \_\_.\_\_.2025. lēmumam Nr.\_\_\_\_

“Par lokālplānojuma izstrādes uzsākšanu nekustamā īpašuma “Vecozoli” ar kadastra   
Nr. 88720080018 zemes vienībā ar kadastra apzīmējumu 88720080031”

**Darba uzdevums**

**lokālplānojuma izstrādei nekustamā īpašuma “Vecozoli” ar kadastra   
Nr. 88720080018 zemes vienībā ar kadastra apzīmējumu 88720080031**

**1. Normatīvie akti un attīstības plānošanas dokumenti, kas obligāti ņemami vērā izstrādājot lokālplānojumu**

1.1. Teritorijas attīstības plānošanas likums.

1.2. Aizsargjoslu likums.

1.3. Likums “Par ietekmes uz vidi novērtējumu”.

1.4. Ministru kabineta 2014. gada 14. oktobra noteikumi Nr.628 “Noteikumi par pašvaldību teritorijas attīstības plānošanas dokumentiem” (turpmāk – MK noteikumi Nr.628).

1.5. Ministru kabineta 2013. gada 30. aprīļa noteikumi Nr. 240 “Vispārīgie teritorijas plānošanas, izmantošanas un apbūves noteikumi” (turpmāk – MK Noteikumi Nr.240).

1.6. Talsu novada ilgtspējīgas attīstības stratēģija 2022. – 2040. gadam.

1.7. Talsu novada (administratīvā teritorija līdz 01.07.2021.) teritorijas plānojuma grozījumiem (Talsu novada domes saistošie noteikumi Nr.14 “Par Talsu novada pašvaldības (administratīva teritorija līdz 01.07.2021.) teritorijas plānojuma grafisko daļu un teritorijas izmantošanas un apbūves noteikumiem”) (turpmāk – Teritorijas plānojums).

**2. Lokālplānojuma izstrādes mērķis**

Lokālplānojuma izstrādes mērķis ir nekustamā īpašuma “Vecozoli” ar kadastra   
Nr.88720080018zemes vienībai ar kadastra apzīmējumu 88720080031 (turpmāk – Nekustamais īpašums “Vecozoli”) mainīt funkcionālo zonējumu no “Rūpnieciskās apbūves teritorija (R)” uz “Rūpnieciskās apbūves teritorija (R1)” un nepieciešamības gadījumā mainīt funkcionālo zonējumu “Lauksaimniecības teritorija (L)” uz atbilstošu.

**3. Lokālplānojuma izstrādes pamatojums**

SIA “ZIBU Ventspils” 2025. gada 17. februāra iesniegums (reģistrēts Talsu novada pašvaldībā 2025. gada 17. februārī ar Nr. TNPCP/25/12-25/1886/S), kurā lūgts pieņemt lēmumu par lokālplānojuma izstrādes uzsākšanu Nekustamajā īpašumā “Vecozoli”.


Teritorijas attīstības plānošanas likuma 1.panta 9.punkts nosaka, ka lokālplānojums ir vietējās pašvaldības ilgtermiņa teritorijas attīstības plānošanas dokuments, kuru izstrādā novada pilsētai vai tās daļai kāda plānošanas uzdevuma risināšanai vai teritorijas plānojuma detalizēšanai vai grozīšanai.

Teritorijas attīstības plānošanas likuma 23.panta ceturtā daļa nosaka, ka vietējās pašvaldības teritorijas plānojumā noteiktā funkcionālā zonējuma vai teritorijas izmantošanas un apbūves noteikumu izmaiņas izstrādā kā vietējās pašvaldības teritorijas plānojuma grozījumus vai kā lokālplānojumu atbilstoši šā likuma [24.panta](https://likumi.lv/ta/id/238807#p24) trešajai daļai, kur noteikts, ka pēc vietējās pašvaldības ilgtspējīgas attīstības stratēģijas spēkā stāšanās lokālplānojumā var grozīt vietējās pašvaldības teritorijas plānojumu, ciktāl lokālplānojums nav pretrunā ar vietējās pašvaldības ilgtspējīgas attīstības stratēģiju.

Lokālplānojuma teritorijā plānotā darbība atbilstoši Talsu novada ilgtspējīgas attīstības stratēģijai 2022. – 2040. gadam atbilst stratēģiskajam mērķim “SM3 – Viedi izmantotos resursos un zaļā domāšanā balstīta ekonomiskā attīstība” un ilgtermiņa prioritātei “IP4 – Integrēta un daudzveidīga uzņēmējdarbība, pakalpojumu, industriālo un lauku telpu attīstība”.

**4. Lokālplānojuma teritorija**

Nekustamais īpašums “Vecozoli”.



**5. Lokālplānojuma izstrādes uzdevumi:**

5.1. Mainīt Nekustamā īpašuma “Vecozoli” funkcionālo zonējumu no “Rūpnieciskās apbūves teritorija (R)” uz “Rūpnieciskās apbūves teritorija (R1)”.

5.2. Izvērtēt un nepieciešamības gadījumā mainīt Nekustamā īpašuma “Vecozoli” funkcionālo zonējumu “Lauksaimniecības teritorija (L)” uz atbilstošu.

5.3. Nepieciešamības gadījumā precizēt apgrūtinātās teritorijas un objektus, kuriem noteiktas aizsargjoslas.

5.4. Lokālplānojumu izstrādāt Teritorijas attīstības plānošanas sistēmā (TAPIS), ievērojot citos normatīvajos aktos noteiktās prasības.

5.5. Lokālplānojuma izstrādi veikt MK noteikumu Nr.628 noteiktajā kārtībā.

5.6. Lokālplānojuma saturu veidot atbilstoši Noteikumu Nr.628 noteiktajai kārtībai un šī Darba uzdevuma prasībām.

5.7. Nepieciešamības gadījumā nodrošināt stratēģiskā ietekmes uz vidi novērtējuma veikšanu Lokālplānojumam.

**6. Institūcijas, no kurām nepieciešams saņemt nosacījumus lokālplānojuma izstrādei un atzinumus par izstrādātajām lokālplānojuma redakcijām:**

6.1. Valsts vides dienests.

6.2. VSIA “Latvijas Valsts ceļi”.

6.3. Veselības inspekcija.

6.4. Valsts ugunsdzēsības un glābšanas dienests.

**7. Plānotie sabiedrības līdzdalības veidi un pasākumi:**

7.1. Lokālplānojuma publiskās apspriešanas procesu organizēt atbilstoši MK noteikumos Nr.628 noteiktajai kārtībai un paredzētajiem sabiedrības līdzdalības pasākumiem, ciktāl tas nav pretrunā citām spēkā esošajām likumdošanas normām.

7.2. Informāciju par Lokālplānojuma izstrādes procesu ievietot pašvaldības tīmekļa vietnē www.talsunovads.lv un publicēt Talsu novada pašvaldības informatīvajā izdevumā “Talsu Novada Ziņas” vai citos izdevumos pēc nepieciešamības.

7.3. Publiskās apspriešanas laikā iespēju iepazīties ar Lokālplānojuma redakcijas materiāliem nodrošināt Talsu novada pašvaldības telpās, pašvaldības tīmekļa vietnē www.talsunovads.lv un valsts vienotajā ģeoportālā [www.geolatvija.lv](http://www.geolatvija.lv).

**8. Lokālplānojuma izstrādes laiks**

Ja divu gadu laikā no līguma par lokālplānojuma izstrādi un finansēšanu parakstīšanas Talsu novada pašvaldībā netiek iesniegts lokālplānojuma projekts vai pārskats par lokālplānojuma izstrādes norisi, Talsu novada dome ir tiesīga izskatīt jautājumu par lokāplānojuma izstrādes pārtraukšanu.