

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr. 90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

*PROJEKTS*

**LĒMUMS**

(PROTOKOLS Nr.\_\_\_\_,\_\_\_. punkts)

Talsos

\_\_.03.2025. Nr. \_\_\_\_\_

**Par lokālplānojuma izstrādes uzsākšanu nekustamā īpašuma “Vecozoli” ar kadastra Nr. 88720080018 zemes vienībā ar kadastra apzīmējumu 88720080031**

Talsu novada pašvaldībā (turpmāk – Pašvaldība) saņemts SIA “ZIBU Ventspils” (turpmāk – Lokālplānojuma izstrādes ierosinātājs) 2025. gada 17. februāra iesniegums (reģistrēts Pašvaldībā 2025. gada 17. februārī ar Nr. TNPCP/25/12-25/1886/S), kurā lūgts pieņemt lēmumu par lokālplānojuma izstrādes uzsākšanu nekustamā īpašuma “Vecozoli” ar kadastra Nr. 88720080018zemes vienībai ar kadastra apzīmējumu 88720080031 (turpmāk – Nekustamais īpašums “Vecozoli”).

Nekustamais īpašums “Vecozoli” atrodas Lībagu pagastā, Talsu novadā, tā platība ir 4,26 ha un īpašuma tiesības ir reģistrētas Lokālplānojuma izstrādes ierosinātājam.

Saskaņā ar Talsu novada (administratīvā teritorija līdz 01.07.2021.) teritorijas plānojuma grozījumiem (Talsu novada domes saistošie noteikumi Nr.14 “Par Talsu novada pašvaldības (administratīva teritorija līdz 01.07.2021.) teritorijas plānojuma grafisko daļu un teritorijas izmantošanas un apbūves noteikumiem”) (turpmāk – Teritorijas plānojums) Nekustamajam īpašumam “Vecozoli” noteikta funkcionālā zona – “Rūpnieciskās apbūves teritorija (R)”, kas noteikta lai nodrošinātu rūpniecības uzņēmumu darbībai un attīstībai nepieciešamo teritorijas organizāciju, inženiertehnisko apgādi un transporta infrastruktūru un “Lauksaimniecības teritorija (L)”, kas noteikta lai nodrošinātu lauksaimniecības zemes, kā resursa, racionālu un daudzveidīgu izmantošanu visa veida lauksaimnieciskajai darbībai un ar to saistītajiem pakalpojumiem.

Lokālplānojuma izstrādes ierosinātājs Nekustamajā īpašumā “Vecozoli” plāno attīstīt kūdras substrāta ražošanu ar ražošanas jaudu līdz 200 tonnām substrāta darba dienā jeb 50400 tonnas gadā (~280000 m3/gadā).

Saskaņā ar Lokālplānojuma izstrādes ierosinātāja iesniegto lokālplānojuma izstrādes ieceri, izstrādes mērķis ir mainīt Nekustamā īpašuma “Vecozoli” funkcionālo zonējumu no “Rūpnieciskās apbūves teritorija (R)” uz “Rūpnieciskās apbūves teritorija (R1)”.

Funkcionālo zonējumu Nekustamajā īpašumā “Vecozoli” nepieciešams mainīt, jo:

1. Kūdras substrāta ražotne atbilstoši Ministru kabineta noteikumu Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” 1.pielikuma 4.punktam atbilst ķīmiskajai rūpniecībai un darbībām ar ķīmiskajām vielām un ķīmiskajiem produktiem.
2. Saskaņā ar Ministru kabineta noteikumu Nr.240 “Vispārīgie teritorijas plānošanas, izmantošanas un apbūves noteikumi” 4.pielikuma “Teritorijas izmantošanas veidu klasifikators” 13.punktu, ķīmiskās rūpniecības uzņēmumu apbūve un derīgo izrakteņu pārstrāde (ārpus derīgo izrakteņu ieguves vietām) pieder pie smagās rūpniecības un pirmapstrādes uzņēmumu apbūves (13002), kas ir rūpnieciskās apbūves teritorijas izmantošanas veids (13).
3. Saskaņā ar Teritorijas plānojuma Teritorijas izmantošanas un apbūves noteikumiem, Nekustamā īpašuma “Vecozoli” teritorijā, kurā atrodas Lokālplānojuma izstrādes ierosinātāja kūdras substrāta ražotne, funkcionālajā zonējumā “Rūpnieciskās apbūves teritorija (R)” nav paredzēta “smagās rūpniecības un pirmapstrādes uzņēmumu apbūve (13002)”. Tādējādi, Nekustamajā īpašumā “Vecozoli” nav atļauta “smagās rūpniecības un pirmapstrādes uzņēmumu apbūve (13002)”. Saskaņā ar Teritorijas plānojuma Teritorijas izmantošanas un apbūves noteikumiem smagās rūpniecības un pirmapstrādes uzņēmumu apbūve (13002) ir atļauta teritorijās ar funkcionālo zonējumu “Rūpnieciskās apbūves teritorija (R1)”.

Saskaņā ar Teritorijas attīstības plānošanas likuma 1.panta 9.punktu lokālplānojums ir vietējās pašvaldības ilgtermiņa teritorijas attīstības plānošanas dokuments, kuru izstrādā novada pilsētai vai tās daļai kāda plānošanas uzdevuma risināšanai vai teritorijas plānojuma detalizēšanai vai grozīšanai. Savukārt likuma 23.panta ceturtajā daļā noteikts, ka vietējās pašvaldības teritorijas plānojumā noteiktā funkcionālā zonējuma vai teritorijas izmantošanas un apbūves noteikumu izmaiņas izstrādā kā vietējās pašvaldības teritorijas plānojuma grozījumus vai kā lokālplānojumu atbilstoši šā likuma [24.panta](https://likumi.lv/ta/id/238807#p24) trešajai daļai, kur noteikts, ka pēc vietējās pašvaldības ilgtspējīgas attīstības stratēģijas spēkā stāšanās lokālplānojumā var grozīt vietējās pašvaldības teritorijas plānojumu, ciktāl lokālplānojums nav pretrunā ar vietējās pašvaldības ilgtspējīgas attīstības stratēģiju.

Lokālplānojuma teritorijā plānotā darbība atbilstoši Talsu novada ilgtspējīgas attīstības stratēģijai 2022. – 2040. gadam atbilst stratēģiskajam mērķim “SM3 – Viedi izmantotos resursos un zaļā domāšanā balstīta ekonomiskā attīstība” un ilgtermiņa prioritātei “IP4 – Integrēta un daudzveidīga uzņēmējdarbība, pakalpojumu, industriālo un lauku telpu attīstība”.

Ministru kabineta 2014. gada 14. oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” (turpmāk – MK noteikumi Nr.628) 75.punktā noteikts, ka pašvaldības dome pieņem lēmumu par teritorijas plānojuma vai lokālplānojuma izstrādes uzsākšanu, apstiprina darba uzdevumu un izstrādes vadītāju, savukārt 76.punktā noteikts, ka domes lēmumā par lokālplānojuma izstrādes uzsākšanu pamato tā izstrādes nepieciešamību un norāda plānoto attīstības ieceri.

MK noteikumu Nr.628 132.punkts nosaka, ka, pašvaldība vienojas ar lokālplānojuma vai detālplānojuma ierosinātāju par tā izstrādi, noslēdzot attiecīgu līgumu. Līgumā nosaka pušu tiesības, pienākumus un atbildību un to pievieno pašvaldības lēmumam par lokālplānojuma vai detālplānojuma izstrādes uzsākšanu.

Pamatojoties uz Teritorijas attīstības plānošanas likuma 1.panta 9.punktu, 12.panta pirmo daļu, 24.panta otro daļu, Ministru kabineta 2014. gada 14. oktobra Ministru kabineta noteikumu Nr.628 “Noteikumi par pašvaldību teritorijas attīstības plānošanas dokumentiem” 75., 76, 77., 78., 132.punktu, ņemot vērā Talsu novada pašvaldības domes Attīstības komitejas 2025. gada 11. marta atzinumu,

**Talsu novada pašvaldības dome nolemj:**

1. Uzsākt lokālplānojuma izstrādi nekustamā īpašuma “Vecozoli” ar kadastra Nr. 88720080018, zemes vienībai ar kadastra apzīmējumu 88720080031 (turpmāk – Lokālplānojums).
2. Apstiprināt darba uzdevumu Lokālplānojuma izstrādei (1.pielikums).
3. Apstiprināt Talsu novada pašvaldības centrālās pārvaldes Attīstības plānošanas, projektu vadības un tūrisma departamenta Attīstības plānošanas nodaļas vadītāju Lauri Laicānu par Lokālplānojuma izstrādes vadītāju.
4. Uzdot Talsu novada pašvaldības izpilddirektoram mēneša laikā no lēmuma spēkā stāšanās slēgt līgumu par Lokālplānojuma izstrādi un finansēšanas kārtību ar Lokālplānojuma izstrādes ierosinātāju (2.pielikums).
5. Uzdot Talsu novada pašvaldības centrālās pārvaldes Attīstības plānošanas, projektu vadības un tūrisma departamentam:

5.1. pieņemto lēmumu piecu darbadienu laikā pēc tā spēkā stāšanās ievietot Teritorijas attīstības plānošanas informācijas sistēmā (TAPIS) un Talsu novada pašvaldības tīmekļvietnē www.talsunovads.lv;

5.2. paziņojumu par Lokālplānojuma izstrādes uzsākšanu ievietot Talsu novada pašvaldības tīmekļvietnē www.talsunovads.lv un pašvaldības informatīvajā izdevumā “Talsu Novada Ziņas”.

Domes priekšsēdētājs A. Āboliņš

Laicāns 22018236

[lauris.laicans@talsi.lv](mailto:lauris.laicans@talsi.lv)

Lēmumu nosūtīt:

1. SIA “ZIBU Ventspils”;

2. Attīstības plānošanas, projektu vadības un tūrisma departamentam;

3. Nekustamo īpašumu un vides aizsardzības departamentam;

4. Talsu novada būvvaldei.